# data[].attributes.attachment_link.readable_text
Fundația Didactica Sibiu a fost înființată în anul 1999 la inițiativa a cinci profesoare cu dragoste de copii și de viitorul lor. Și-au dorit o școală aplicată pentru elevi și posibilitatea de a-i educa diferit, practic, adaptat la nevoile pieței muncii. În 2016, visul lor devine realitate prin proiectul Școlii Primare Româno-Finlandeză ERI. De la înființare, școala și-a construit o reputație pozitivă, atât în comunitatea locală, cât și la nivel național și internațional. Școala este deschisă și încurajează accesul oricărui copil la educație de calitate, printre elevii înscriși la cursurile școlii regăsindu-se și copii cu cerințe educaționale speciale.

Desfășurăm proiectul EduFit alături de partenerii noștri de la Asociația The Forge Spirit, înființată la inițiativa unor foști sportivi de performanță și a unor psihologi și medici care înțeleg impactul și puterea sportului în dezvoltarea personală a copiilor. Programul de succes The Forge Academy oferă echipei experiența de lucru directă cu copii din medii defavorizate. Fiecare membru al echipei The Forge Spirit a experimentat la nivel profund personal cum sportul poate fi și o modalitate de lărgire a orizontului social, de conectare la alte comunități și de dezvoltare în plan profesional.

Intervenim prin activități specifice în folosul copiilor cu părinți plecați în străinătate din comunitățile locale ale Regiunii Sud-Muntenia. Gândim programe de consiliere vocațională, sprijin emoțional și psihologice, școală-după-școală și extracurriculare pentru 275 de copii predispuși riscului de abandon școlar.

Credem că fiecare copil merită mai mult, iar noi nu lăsăm niciodată pe nimeni în urmă. Creștem și schimbăm comunități încă din 1999, iar experiența echipei în lucrul cu copiii și cu reprezentanții acestora (părinți, tutori, persoanele care au copiii în grijă) ne-a determinat să facem mai mult și mai bine pentru acești copii.

# data[].attributes.attachment_link.description
Fundația Didactica Sibiu a fost înființată în anul 1999 la inițiativa a cinci profesoare cu dragoste de copii și de viitorul lor. Și-au dorit o școală aplicată pentru elevi și posibilitatea de a-i educa diferit, practic, adaptat la nevoile pieței muncii. În 2016, visul lor devine realitate prin proiectul Școlii Primare Româno-Finlandeză ERI.

# data[].attributes.body
EduFit